Qozog‘istonda koronavirusga chalinganlar bir sutka ichida 36 kishiga, Qirg‘izistonda esa 21 kishiga ko‘paydi

Qozog‘istonda 29-aprel holatiga ko‘ra, koronavirus bilan kasallanish bo‘yicha yana 36 ta holat qayd etilib, kasallikka chalinganlarning jami soni 3063 kishiga yetdi, deb xabar beradi Tengrinews.

Mamlakatda COVID-19 koronavirus infeksiyasi tarqalishi boshlanganidan buyon 25 kishi virus qurboniga aylangan, shuningdek, 774 bemor davolanishga muvaffaq bo‘lgan. COVID-19 bilan kasallanish bo‘yicha Nur-Sultonda — 7 ta, Olmaotada esa 5 ta yangi holat qayd etilgan. Oqmo‘la, Turkiston va Atirau viloyatlarida uchtadan yangi holat aniqlangan bo‘lib, Jambil, Kostanay, Mang‘istov va Pavlodar viloyatlarida — 2 nafardan. G‘arbiy Qozog‘istonda bir kishida koronavirus aniqlangan.
Avvalroq Qozog‘iston prezidenti Qosim-Jo‘mart To‘qayev mamlakatda amalda bo‘lgan favqulodda holat rejimi 11-maygacha uzaytirilganini ma’lum qilgandi.
 Qozog‘istonda koronavirusga chalinganlar soni 3 ming kishidan oshdi
Qirg‘izistonda 29-aprel holatiga ko‘ra, yana 21 kishida COVID-19 aniqlangan. Bu haqda mamlakat Sog‘liqni saqlash vazirligiga tayanib, “Kloop.kg” xabar berdi. Butun mamlakat bo‘ylab koronavirus bilan kasallanganlar soni 729 kishiga yetgan. Koronavirus bilan kasallanish bo‘yicha so‘nggi holatlar mamlakatning quyidagi hududlarida qayd etilgan:
O‘tgan bir sutka ichida 21 bemorga statsionardan javob berilgan. Butun mamlakat bo‘ylab koronavirus pandemiyasi boshlanganidan beri 437 kishi davolandi.
 Tojikistonda koronavirusga chalinish holati qayd etilgani rasman e’lon qilinishi kutilmoqda
O‘zbekistonda esa 29-aprel 10:00 holatiga ko‘ra, koronavirus infeksiyasini yuqtirib olish bilan bog‘liq 1955 ta holat qayd etilgan, 15-martdan beri bemorlarning sakkiz nafari vafot etgan. Hozirga qadar jami 992 bemor davolanishga muvaffaq bo‘lgan.